Diari Oficial de la Generalitat Valenciana


Sumari del DOGV 8444, del 14-12-2018 (2018/11306)

RESOLUCIÓ de 21 de novembre de 2018, de la Direcció General d'Obres Públiques, Transport i Mobilitat, per la qual es prorroga la validesa de les autoritzacions de taxi (VT) visades l'any 2017 fins al 2021.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/11900


Data del document
:   21-11-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 21 de novembre de 2018, de la Direcció General d'Obres Públiques, Transport i Mobilitat, per la qual es prorroga la validesa de les autoritzacions de taxi (VT) visades l'any 2017 fins al 2021. [2018/11442]  
L'Ordre de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries del transport (DOGV 2660, 04.01.1996), va regular el visat d'autoritzacions de transport en l'àmbit de les àrees de prestació conjunta i en la resta de municipis. Aquesta regulació es va modificar per mitjà de la Resolució de 16 de gener de 2013, de la Direcció General de Transports i Logística (DOGV 6951, 25.01.2013), passant del visat anual en les àrees de prestació conjunta al visat només en anys imparells.  
  
L'últim visat d'autoritzacions tipus VT va tindre lloc l'any 2017, per tant el 2019 correspondria efectuar de nou el visat de les autoritzacions tipus VT de les àrees de prestació conjunta de la Comunitat Valenciana. No obstant això, l'entrada en vigor l'11 de novembre de 2017 de la Llei 13/2017, de 8 de novembre, de la Generalitat, del taxi de la Comunitat Valenciana, que en l'article 10 estableix que la validesa de les autoritzacions de taxi estarà condicionada al visat periòdic cada quatre anys, suposa una derogació de la normativa en vigor quant als terminis de visat.  
Per tot això, fent ús de les facultats conferides en virtut del que es disposa en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques, i Vertebració del Territori, resolc:  
  
  
Únic  
Prorrogar el visat de les autoritzacions de transport tipus VT, adscrites a qualsevol de les àrees de prestació de la Comunitat Valenciana, i que més avall s'indiquen, fins a l'any 2021, i s'inicia en aquest any natural el nou visat de les autoritzacions, d'acord amb el que s'estableix en la Llei 13/2017, de 8 de novembre, de la Generalitat, del taxi de la Comunitat Valenciana.  
Àrea de València  
Àrea d'Alacant  
Àrea de l'Alcoià-el Comtat  
Àrea de Castelló  
Àrea del Camp de Morvedre  
Àrea de la Safor  
Àrea de la Plana d'Utiel-Requena / la Vall de Cofrents-Aiora  
Àrea de la Marina Baixa  
  
Contra aquesta resolució, que no posa fi a la via administrativa, es podrà interposar recurs d'alçada davant el secretari autonòmic d'Habitatge, Obres Públiques i Vertebració del Territori, en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 21 de novembre de 2018.- El director general d'Obres Públiques, Transport i Mobilitat: Carlos Domingo Soler.